En anden af den nye professors tidlige opgaver var at finde frem til lag, hvorfra der kunne hentes vand til [[HOFOR|Københavns vandforsyning]]. I 1831 påbegyndte man en boring ned gennem kridtet ved [[Marinestation København|Nyholm]] i Københavns havn, idet både Forchhammer og Ørsted regnede med, at man under kridtlagene ville træffe det såkaldte grønsandslag. Det havde man gjort i London, og her fundet rigeligt med vand. Efter 12 års borearbejde, som foregik med håndkraft, var man nået 170 m ned i skrivekridt, uden at finde grønsand. Grønsand fandt man imidlertid i 1841 ved [[Lellinge Grønsand Formationen|Lellinge Å]] på Køge-egnen, og Nyholm-boringen blev derfor fortsat. Da man i 1848 efter 17 års borearbejde stadig ikke havde gennemboret skrivekridtet, blev boringen stoppet. Senere viste det sig, at skrivekridtet under det centrale København var over 500? m tyk, samt at [[Lellinge Grønsand Formationen|grønsandslagene ved Lellinge]] lå over og ikke under kalken.
Geologi